Aalborg Sygehus bliver dårligere, hvis Regionen må nøjes med  de 3,2 milliarder kroner, som et ekspertudvalg har foreslået. Konsekvensen bliver fordyrende byggerod og lavere effektivitet.

Dårligere sygehus Fordyrende byggerod og lavere effektivitet på Aalborg sygehus i 22 år. Det er bare nogle af de konsekvenser, som Region Nordjylland peger på, hvis regionen - som regeringens ekspertudvalg anbefaler - skal nøjes med ombygninger i stedet for et nyt sygehus. Høringssvar fra Regionsrådet Regionsrådet sender inden 1. januar sit høringssvar til det såkaldte Erik Juhl-udvalg. Udvalget afleverede for nylig dets indstilling til regeringen om, hvilke danske sygehusbyggerier der bør støttes økonomisk af staten. Kun 3,2 milliarder Her pegede udvalget på 3,2 milliarder kroner til en udbygning og samling af områdets sygehusvæsen på det eksisterende sygehusområde på Hobrovej i Syd. Intet sygehus i Aalborg Øst Regionen har selv bedt om 7,9 milliarder kroner til at bygge et helt nyt sygehus i Aalborg Øst. - Beløbet på 3,2 milliarder kroner svarer langt fra til behovet for et fremtidssikret og fornuftigt sundhedsvæsen i Nordjylland. Det er meget ærgerligt, at udvalget ikke kunne anbefale en mere langsigtet løsning, siger regionsrådsformand Ulla Astman (S) i en kommentar. ritzau/